Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 6417

1. VHF ÖSSZEKÖTTETÉS 1.1 A VHF összeköttetési berendezések hangfrekvenciás jellemzői 1.1.1 A légiforgalmi rádiótelefon szolgáltatások a rádiótelefon alkalmazásoknak egy speciális esetét képezik, amelyben a közlemény átvitelének követelménye oly módon érvényesül, hogy a hullámforma torzításmentessége másodrendű fontosságú, a hangsúly az alapértelem torzításmentességén van. Ez azt jelenti, hogy nem szükséges a hullámformának azokat a részeit átvinni, amelyek csupán az egyediséget, a hangsúlyozást és a kiemelést érintik. 1.1.2 A tényleges megengedhető sávszélességtől a 8,33 kHz-es berendezésnél megkövetelt, hogy legalább plusz / mínusz 3462 Hz legyen. Ez az érték általános esetre, azaz a levegő-föld összeköttetésekre vonatkozik, és a következőkből áll: a 2500 Hz-es hang- frekvenciás sávszélességből, a 685 Hz-es légijármű adó instabilitásból - egy 5 rész per millió - és a 137 Hz-es földi vevő instabilitásbó1- 1 rész per millió -, valamint a Doppler eltolódás miatti 140 Hz-ből (II. Rész 2.2.2.4 és 2.3.2.6 pont). 1.2 Frekvencia eltolásos vivőhullám rendszer A következők példák azokra az eltolt vivőhullámú rendszerekre vonatkoznak, amelyek kielégítik a II. Rész, 2.2.1.1.1 pont követelményeit.

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes